Na poczontku września wybrałach sie z rajzą do Medjugorje .Pora lot tymu po piyrszej rajzie do Matki Boski Medjugorski przirzekłach se że tu wroca i wrociłach.Nie byda opisywać co to za miejsce bo to możecie se znoś w internecie dom yno namiar na strona http://www.medjugorje.org.pl kaj w dziale informacyjnym pod Z serca do Matki Bożej som moji wiersze. Nasza rajza twała 12 dni. Było łokropnie gorko coś ponad 30 stopni ale my tego za bardzo niy łodczuli.Zwiedzili my taki państwa jak Czarnogóra,Albania,Macedonia,Serbia .Wszyndzi je inaczyj i krajobrazy i ludzie i miasta i wsie.Najbardzi mi sie podobała Czarnogóra i Macedonio.Wykompali my sie w morzu ,pływali statkiym po Zatoce Kotarskiej i zwiedzali piykne miasta . Niezapomniane wrażyni zrobiło na mje Jezioro Ochrydzkie jak i same miasto kaj szło kupić prawdziwe perły.Widzieli my też ślub w cerkwi .Natomiast Albania a konkretnie Tirana to jedyn plac budowy .Budujom jak chcom i kaj chcom bez ładu i składu.Sama Albanio łod strony Macedonii je fest biydno .Łosiołki som niejednokrotnie takim środkiym transportu.Ziymia wypolono łod słońca i jałowo, tak że ni ma co uprawiać.Jedynie owoce szło kupić przi drodze do granicy .Co mi sie niepodobało w Albanii to nieporzondek i śmieci kere sie walajom kaj popadnie .Jak tak bydzie dali to Albanio sie utopi w tych śmieciach .Nie wyobrażocie sie co tam, za syf.Nie znajom koszy yno ciepiom po ranyach .W samej Tiranie na kraju tyż som hołdy śmieci ale ta dzielnica najbogatszo to już troszyczka inacy wyglondo .Mono sie dopiyro uczom porzodku. Jak my jechali przez Albanio i Macedonio to wszyndy my widzieli w gorach powojynne bonkry .Jak sie rozchodzi ło Serbio to je najbardzi zagospodarowanym krajym Bałkańskim.Pola uprawione i czyste że nie widać żodnego ugoru.Niech wto godo co chce ale to mi sie podobało .Tam to boł porzondek .No ale coch widziała toch widziała i żodyn mi tego nie odbiere .Ciepłach Wom pora fotek żebyście se łobejrzeli jak tam je piyknie .
Moje rajzowanie
Postympowo kura
Postympowo kura
Kukuryku kukuryku
ale butel je w kurniku
no bo jakoś młodu kura
skrzeczy że aż lecom pióra
Chce być babom postympowym
niy jakomś kurom domowom
baz to chce porzondek zrobić
wszystko zmiynić i przerobić
A że łostre mo pazury
toż podburzo insze kury
gości trza nom kajś przijmować
a niy sie przed światym chować
Kokot na to kukuryku
kura rzondzić mo w kurniku
nigdy na to niy zezwola
już stary porzondek wola
Tyn kokot tyż niy bez racji
bo się boji dominacji
pado jak by w dziub dostała
to by inaczyj kwuczała
To sie kura łobraziła
i gańby mu narobiła
już ty musisz coś s tym zrobić
jo się niy dom w kwuka wrobić
Tyś za mało postympowy
chciołbyś mje mieć wartko s gowy
jo na szłapach twardo stoja
i wcale cie sie nie boja
Regina Sobik
szl_Latn pol_Latn knc_Latn knc_Latn sna_Latn szl_Latn twi_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn slk_Latn szl_Latn szl_Latn szl_Latn szl_Latn pol_Latn szl_Latn pol_Latn ewe_Latn szl_Latn szl_Latn szl_Latn szl_Latn szl_Latn szl_Latn szl_Latn vec_Latn